অনুসন্ধানে জানা যায়, মাধ্যমিক বিদ্যালয় গুলোতে সরকারীভাবে সকল বই বিতরণ করা হলেও পুথিপত্র প্রকাশনীর কাছ থেকে মোটা অঙ্কের উৎকোচের বিনিময়ে(শিক্ষক নেতাদের মতে প্রনোদনা/সম্মাননা) কোম্পানীগঞ্জ উপজেলা শিক্ষক সমিতি উপজেলার প্রত্যেকটি বিদ্যালয়ে ঐ প্রকাশনীর ব্যাকরণ ও গ্রামার বই নির্ধারণ করে দেয়। যা শিক্ষা বোর্ডের বোর্ডের কোন অনুমোদন নেই। কিন্তু শিক্ষক সমিতির সিদ্ধন্ত থাকায় কোম্পানীগঞ্জের ৩২টি বেসরকারী মাধ্যমিক বিদ্যালয় বাধ্য হয়ে পুথিপত্র প্রকাশনীর বই ছাত্রছাত্রীদেরকে কিনতে বাধ্য করছে। এ জন্য প্রত্যেকটি বিদ্যালয় প্রকাশনী থেকে পাচ্ছে গড়ে ৩০-৪০ হাজার টাকা করে। বিদ্যালয় কর্তৃপক্ষ প্রকাশনী থেকে প্রাপ্ত টাকার ২০ শতাংশ আবার দিতে হচ্ছে শিক্ষক সমিতিকে। এ সুযোগে প্রকাশনীটি উপজেলার ৩২টি বিদ্যালয়ের প্রায় ১৫ হাজার ছাত্রছাত্রীকে ধরিয়ে দিচ্ছে নি¤œমানে ব্যাকরণ, গ্রামার ও গাইড বই। ব্যাকরণ ও গ্রামার বইয়ের প্রকাশনী মূল্য সাড়ে ৭শ-৮শ টাকা। এ হিসেবে চলতি বছর কোম্পানীগঞ্জে পুথিপত্র প্রকাশনী প্রায় ১কোটি বিশ লক্ষ টাকার বই বিক্রি করেছে। ৭-৮শ টাকায় বই কিনতে না পেরে গ্রামের গরীব অনেক ছাত্রছাত্রী নিয়মিত পড়া শিখতে পারছেনা।